**POVZETEK PROJEKTA SODELOVANJA,**

**potrjenega na 5. Javnem razpisu za Podukrep 19.3 Priprava in izvajanje dejavnosti sodelovanja lokalne akcijske skupine; z odločbo ARSKTRP št. 33154-61/2020/4, dne: 30. 06. 2020**

1. **Identifikacija projekta sodelovanja**

|  |  |
| --- | --- |
| Naziv sklada | **EKSRP** |
| Naziv projekta sodelovanja | **CENTRI INTERPRETACIJE ZAVAROVANIH OBMOČIJ** |
| Akronim projekta sodelovanja |  |
| Tematska področja ukrepanja | **Razvoj osnovnih storitev na podeželju, Varstvo okolja in ohranjanje narave, Večja vključenost mladih, žensk in drugih ranljivih skupin**  |
| Ukrep  |  |
| Naziv vlagatelja | **LAS Posavje** |  |
| Naziv upravičencev (članov LAS) z območja LAS Posavje in višina podpore | LAS Posavje (RRA Posavje, kot vodilni partner LAS Posavje) | 3.633,75 EUR |
| Regionalna razvojna agencija Posavje, (kot javni zavod) | 8.545,57 EUR |
| Občina Sevnica | 85.506,24 EUR |
| Javni zavod Kozjanski park | 2.313,87 EUR |
| Skupna višina podpore (za LAS Posavje): | **99.999,43 EUR** |
| Vrednost celotnega projekta (za LAS Posavje): | **222.396,65 EUR** |
| Trajanje operacije: | **24 mesecev (01. 01. 2021 – 31. 12. 2022)** |
| Ostali partnerji v projektu sodelovanja: | **LAS Obsotelje in Kozjansko (vodilni partner)****LAS Pri dobrih ljudeh 2020****LAS S Ciljem** |

|  |  |  |
| --- | --- | --- |
| **Terminski načrt operacije:**  | **Dinamika črpanja sredstev:**  **- rok za oddajo zahtevka na ARSKTRP:**  | **Predviden znesek zahtevka:**  |
| 1. **Faza: 01. 01. 2021 – 31. 12. 2021**
 | **15. 02. 2022** |  **88.225,88 EUR** |
| 1. **Faza: 01. 01. 2022 – 31. 12. 2022**
 | **15. 02. 2023** | **11.773,55 EUR** |

1. **Podrobnejši opis operacije**

|  |
| --- |
| **PODROBEN OPIS OPERACIJE SODELOVANJA BIOSFERNA OBMOČJA SLOVENIJE** |
| Projekt sodelovanja »Centri interpretacije zavarovanih območij« je okoljski projekt, katerega rdeča nit je povezovanje štirih zavarovanih območij narave ter ozaveščeno izkoriščanje potencialov naravne dediščine za trajnostni razvoj in krepitev perspektivne turistične dejavnosti. Projekt se je začel izvajati v začetku leta 2021, izvedba bo trajala dve leti, predvidoma do konca leta 2022. Partnerji projekta bodo skupaj in vsak na svojem območju skrbeli za ozaveščanje o pomenu varovanja okolja in narave, izdelali bodo načrt interpretacije zavarovane narave z itinerarji za različne ciljne skupine in z investicijami uredili t. i. interpretacijske točke zavarovanih območij. Posavju bo projekt prinesel pomembno pridobitev, t. j. urejene namestitvene kapacitete v Tončkovem domu na Lisci, kjer bodo kot aktivnost projekta izvedeni tudi naravoslovni dnevi za učence posavskih osnovnih šol. Z ureditvijo sob v Tončkovem domu se hkrati povečuje dostopnost izobraževalnih, rekreativnih in turističnih vsebin tudi za vse ostale prebivalce in obiskovalce območja LAS Posavje.**CILJ SKUPNE OPERACIJE:** V času, ko se spoprijemamo z vedno večjim uničevanjem okolja, narašča tudi potreba po ozaveščanju ljudi o pomenu varstva narave. Ob tem se moramo nujno zavedati, da z varstvom narave posredno varujemo tudi sebe. Pogosto pozabimo, da ob ohranjanju biotske raznovrstnosti prispevamo tudi k razvoju lokalnih skupnosti ter varovanju kulturne dediščine.Za vrste, katerih velikost populacij upada, ter habitate in ekosisteme, katerih površina se zmanjšuje, imamo v Sloveniji uvedene posebne varstvene ukrepe. Nanašajo se na neposredno varstvo vrst in osebkov (prepovedano ali omejeno je uničevanje, trganje, nabiranje, lov…), na ravnanja znotraj območij (dovoljena je le omejena kmetijska raba, omejena sečnja…) in na ustanavljanje fizično-geografskih enot, kjer naj bi varovanje biotske raznovrstnosti imelo prednost pred drugimi rabami. Takšna območja imenujemo zavarovana območja narave. In prav takšna območja, zavarovana območja narave, želimo v partnerski operaciji povezati in nadgraditi njihove vsebine.Zavarovane imamo nekaj manj kot 15% površine slovenskega ozemlja, velik del ima upravljavca, ki skrbi za upoštevanje zakonov in upravljanje z naravnimi viri. V Sloveniji smo ob tem sprejeli tudi evropski sistem varovanja narave. Povsod, kjer so izpolnjena stroga numerična merila ogroženosti vrst in habitatov na ravni Evrope, smo, kakor vse države članice EU, ustanovili območja Nature 2000. Evropski pravni red nas zavezuje, da v njih vzdržujemo razmere, ki bodo zagotavljale ohranjanje zatečenega stanja ali ga celo izboljšale. V Sloveniji pa so 4 območja vključena tudi v svetovno mrežo MAB, ki obsega že 651 območij v kar 120 državah sveta. Man and the Biosphere Programme (MAB)/ program Človek in Biosfera je medvladni raziskovalni program UNESCA (organizacije Združenih narodov za izobraževanje, znanost in kulturo, ang. United Nations Educational, Scientific and Cultural Organisation; v nadaljnjem besedilu: UNESCO MAB), ki poteka že od leta 1971. Njegov cilj je vzpostaviti ravnovesje odnosa med človekom, naravo in kulturnim izročilom. Razglašena biosferna območja predstavljajo vzorčne primere za uresničevanje trajnostnega razvoja na lokalni, nacionalni in globalni ravni.V Sloveniji so bila do leta 2018 opredeljena štiri biosferna območja UNESCO MAB, ki pomenijo dodatno raven ohranjanja narave, ki poudarja poseben pristop na tem področju, in sicer:* Biosferno območje Julijske Alpe je bilo opredeljeno leta 2003. Osrednje in robno območje obsega Triglavski narodni park, prehodno območje pa širši del Julijskih Alp.
* Biosferno območje Kras je bilo opredeljeno leta 2004. Obsega Regijski park Škocjanske jame z vplivnim območjem in celotno območje občine Divača.
* Biosferno območje Kozjansko in Obsotelje vključuje širše območje Kozjanskega parka. Na seznam je bilo vključeno leta 2010.
* Biosferno območje Mura je bilo razglašeno leta 2018. Na območju se nahaja največji slovenski poplavni gozd, je gnezdišče belorepega orla in črnih štorkelj. Veliko je 700 km2 in je edino na svetu, ki se nahaja v 5 državah (Sloveniji, Avstriji, Madžarski, Hrvaški in Srbiji).

**PRENOS DOBRIH PRAKS:** V operaciji povezujemo dve MAB UNESCO območji (Kozjansko in Obsotelje ter Mura) in dve zavarovani območji narave: Krajinski park Zgornja Idrijca in Planinsko polje. Območje Planinskega polja bo vključeno samo kot opazovalec oz. izvedle so bodo pripravljalne aktivnosti, ki bodo omogočale nadaljnji razvoj zaščitnega območja.Vsi vključeni partnerji (upravljavci zavarovanih območij in ključni deležniki), se zavedamo pomena ohranjanja biotske raznovrstnosti, naravne dediščine in kulturne krajine, zato smo se odločili, da skozi projekte aktivnosti zagotovimo izmenjavo izkušenj in pridobivanje novih znanj ter izvedemo njihovo implementacijo na območju vključenih LAS. Biosferno območje Mura, ki je bilo razglašeno leta 2018, tako želi prenesti dobre praske upravljanja in animacije lokalnega prebivalstva od Biosfernega območja Kozjansko in Obsotelje, ki je na seznamu že od leta 2010. Ostali dve pridruženi zavarovani območji narave Planinsko polje in Krajinski park Zgornja Idrijca (obe na območju LAS s Ciljem) – želita slediti načelom biosfernih območij in na srednji rok tudi sami zagotoviti pogoje za oddajo vloge za vpis na seznam MAB območij, v začetni fazi pa prenesti dobre prakse dveh vključenih MAB območij in jih implementirati na svojem območju. Delovanje Biosfernega območja Kozjansko in Obsotelje zagotovo velja za primer dobre prakse ohranjanja naravne dediščine in njenega vključevanja v turistično ponudbo ter sobivanja z lokalno skupnostjo, kar je tudi glavni cilj preostalih dveh vključenih območij.Z operacijo tako predvsem sledimo načelom/funkcijam MAB območij: ohranjanje biotske raznovrstnosti, spodbujanje trajnostnega gospodarskega razvoja ter omogočanje in podpora raziskavam, izobraževanju in osveščanju, ki se nanašajo na ohranjanje narave in trajnostni razvoj. Za doseganje ciljev je posebej pomembno vključevanje lokalnih skupnosti v upravljanje, kar bomo dosegli z aktivnim vključevanjem (predvsem ranljivih) ciljnih skupin v projektne aktivnosti. Tako biosferno območje kot tudi zavarovano območje narave je za lokalne skupnosti in državo posebna ter prepoznavna blagovna znamka. Ne prinaša novih obvez, ponuja pa sodelovanje, povezovanje in izmenjavo izkušenj, vpis na seznam MAB območij in celo prepoznavnost na svetovni ravni.Operacija temelji na skupnih ciljih: medsektorskem povezovanju partnerjev znotraj celotne mreže partnerstva LAS, razvoju novih, inovativnih, na trajnostni rabi naravnih virov temelječih produktov, storitev, programov. S skupnimi aktivnostmi operacije želimo vzpostaviti trajno sodelovanje vključenih zavarovanih območij narave, ponudnikom iz vključenih LAS zagotoviti skupen nastop na trgu, s poudarkom na udeležbi na prireditvah, ki posebej zagovarjajo pomen ohranjanja naravnih virov in biotske raznovrstnosti. Vzpostaviti želimo izmenjavo znanj in izkušenj med vključenimi LAS, predvsem na področju trajnostnega ohranjanja narave, spodbuditi pridobivanje novih znanj in s pomočjo implementacije na območju vključenih LAS zagotoviti trajne rešitve, ki bodo pomembno vplivale na kvaliteto življenja vključenih območij in spodbudili zavedanje o pomembnosti ohranjanja kulturne krajine za prihodnje rodove. Z novimi produkti v operaciji želimo na inovativen način predstaviti naravno dediščino in pomen zavarovanih območij narave, hkrati pa z njimi obogatiti tudi turistično ponudbo posameznega lokalnega območja ter vzpostaviti celovito mrežo tematskih produktov znotraj 4 vključenih LAS.Z izvedeno operacijo prispevamo k ohranjanju okolja in naravne dediščine, na eni strani z investicijami, ki interpretirajo naravo ter tudi opozarjajo na njeno napačno in dobro rabo, in tudi v promocijskih in izobraževalnih aktivnostih operacije. Investicijska vlaganja (naložbe) v sklopu partnerske operacije pa vključujejo tudi OVE in URE. Operacija vključuje različne ciljne skupine, s posebnim poudarkom na ranljivih ciljnih skupinah. Njim smo namenili posebno pozornost, zato bomo posebej za njih razvili programe/itinerarje znotraj posameznega LAS ter jih pilotno izvedli prav z njimi in tako zagotovili najboljšo vrednotenje programa/itinerarja, ki ga bomo po pilotni izvedbi in evalvaciji po potrebi tudi prilagodili.Z operacijo želimo povezati »naravo in ljudi«, saj menimo, da samo temelji na dveh sistemih, naravi in človeku, ki sta neločljivo prepletena in ju ohranjamo takšna, kakršna sta, vodijo do uspeha.**I. SKUPNE AKTIVNOSTI PROJEKTA - I. FAZA in II. FAZA (**Shematski pregled - 6 delovnih sklopov): |
| **DP1 Koordinacija in vodenje operacije** |
| * A1: Vodenje in koordinacija projekta (faza 1 in 2)
 |
| **DP2 Organizacija in izvedba strokovnih ogledov vključenih zavarovanih območji narave ter prenos in implementacija znanja med območji** |
| DP2-A1: Udeležba na območje LAS OK in LAS POSAVJE* Ogled dobrih praks na območje LAS OK in LAS POSAVJE: Strokovni ogledi na terenu, izobraževalna delavnica

DP2-A2: Udeležba na območje LAS PRI DOBRIH LJUDEH * Ogled dobrih praks na območju LAS PRI DOBRIH LJUDEH: Strokovni ogledi na terenu, izobraževalna delavnica

DP2-A3: Udeležba na območje LAS S CILJEM * Ogled dobrih praks na območju LAS s CILjem: Strokovni ogledi na terenu, izobraževalna delavnica
 |
| DP2-A4:  Organizacija in izvedba kulinaričnih delavnic* Skupna kulinarična delavnica - Podsreda
* Implementacija kulinarične delavnice pri ostalih LAS – 3x
* Skupna kulinarična delavnica - Idrija
* Implementacija kulinarične delavnice pri ostalih LAS – 3x
 |
| **DP3 Organizacija in izvedba lokalne prireditve znotraj vključenih LAS – povezovanje ponudnikov** |
| DP3-A1: Srečanje in prestavite partnerskih LAS, vključevanje ponudnikov na prireditvah* LAS s Ciljem – Velika kmečka tržnica 2021, 2022.
* LAS Pri dobrih ljudeh 2020 – Pomurski poletni festival Velika Polana 2021, 2022.
* LAS Obsotelje in Kozjansko – Praznik Kozjansko jabolko 2021, 2022.

DP3-A2:Nakup opreme* Nakup roll-up
* Nakup stojnic za izvedbo prireditve
 |
| **DP4 Priprava skupnih načrtov interpretacije narave – akcijski načrt in itinerarji** |
| DP4-A1: Priprava skupnega načrta in itinerarja - za posamezne ranljive ciljne skupine:* LAS Obsotelje in Kozjansko - mladi
* LAS Pri dobrih ljudeh 2020 - ženske
* LAS Posavje – starejši
* LAS s CILjem – otroci in mladi

Pripravljen bo skupni Načrt interpretacije narave zavarovanih območji (3 ranljive skupine – otroci in mladi skupaj)* 4 razviti programi/itinerarji
 |
| DP4-A2: Pilotna izvedba itinerarjev pri vsakem od vključenih LAS, drugi dogodki vključevana ranljivih skupin* sodelujejo udeleženci ranljivih skupin in domačega in ostalih vključenih LAS (4 pilotne izvedbe)
* izvedba programov za mlade v zaščitenem območju narave (LAS s Ciljem)
 |
| **DP5 Investicijske ureditve interpretacijskih točk v naravi in v objektih v vključenih zavarovanih območjih narave** |
| DP5-A1: LAS Obsotelje in Kozjansko – ureditev zgornjega gospodarskega poslopja na gradu Podsreda* ureditev interpretacijske točke: sprejemna pisarna in center interpretacije

DP5-A2: LAS Posavje: ureditev namestitvenih kapacitet v Tončkovem domu na Lisci* preureditev prostorov
* 6 naravoslovnih dni za učence

DP5-A3: LAS s CILjem: ureditev in obogatitev opreme v Krajinskem parku Zgornja Idrijca in priprava interpretacijskih video vsebin za Planinsko polje* Ureditev, postavitev opreme v Krajinskem parku Zgornja Idrijca (dve lokaciji)
* (izvedba programov Festival Aktivna Bela je predviden pod DP4)
* Pridobitev video vsebin za promocijo naravne dediščine in zaščite Planinskega polja
* Objave in promocija video vsebin
 |
| DP5-A4: LAS Pri dobrih ljudeh 2020: ureditev namestitvenih kapacitet in interpretacijske sobe (učilnice) na zavarovanem območju občine Velika Polana* preureditev prostorov,
* Izvedba naravoslovne akademije (2x).
 |
| **DP6 Promocija operacije** |
| DP6-A1: podarjanje sadik starih avtohtonih sort sadnih dreves: Sadike se bodo podarjale v fizični obliki - zavodom za namen promocije sadjarstva in zasajanja sadnih dreves. Sadike bodo opremljene z logotipom in opisom operacije.DP6-A2: Promocija v medijih: vsak LAS je pripravil svoj plan razširjanja informacijDP6-A3: Ostala promocija* Spletne strani, družabna omrežja
* Promocijski filmčki
* Novinarske konference – vsaj 3
* Nakup USB ključkov (LAS Posavje)
* Promocijska zloženka (območje LAS Pri dobrih ljudeh 2020)

**OPIS REZULTATOV OPERACIJE – neposredni rezultati, skupne aktivnosti** * **Izvedba kulinaričnih delavnic:** V vseh vključenih območjih se bodo izvajale delavnice. Preko teh delavnic se bo vzpostavilo mreženje med različnimi udeleženci (iz različnih LAS-ov), pridobila se bodo nova znanja, hkrati pa se bo na nevsiljiv in všečen način približalo širši javnosti pomen zavarovanih območjih. Preko promocije teh delavnic se bo namreč posredovalo tudi vizijo projekta, ki je v povezovanju človeka in narave in zavedanja pomena ohranjanja narave za ljudi.
* **Strokovni ogledi na terenu in izobraževalne delavnice na vključenih območjih:** Rezultat teh aktivnosti je prenos znanja in dobrih praks med vključenimi območji. Vključeni deležniki so nemalokrat skrbniki naravne in kulturne dediščine na območjih in bodo ta znanja posredovali tudi v širše okolje. Pomembno je doživeti naravo, jo občutiti in ta pozitivna izkustva ponesti naprej. Preko dobrih praks (predvsem s področja interpretacije zavarovanih območji) se bodo ta znanja prenesla v nova okolja.
* **Lokalne prireditve:** Neposredni rezultat organizacije in sodelovanja na lokalnih prireditvah bodo nova mreženja ponudnikov pa tudi drugih deležnikov, udeležencev na lokalnih prireditvah. Izboljšanje možnosti trženja produktov, izdelkov in storitev se z mreženjem in skupnim trženjem še poveča. Lokalne prireditve so zasnovane tako, da poudarjajo trajnostno rabo naravnih virov za izdelke, produkte in storitve, ki so namenjene širšemu krogu (najprej lokalnih) potrošnikov. Na lokalnih prireditvah se bodo izvajale tudi predstavitve zavarovanih območjih preko info točke zavarovanih območji narave.
* **Načrt interpretacije in itinerariji:** Skupni načrt interpretacije narave zavarovanih območji bo pomemben doprinos k vključevanju zavarovanih območji narave v ponudbo, ki bo sledila trajnostni rabi naravnih virov. Itinerariji pa bodo aplikacija oz. bodo dejansko udejanjili načrt interpretacije za posamezne ciljne skupine. Torej se bo iz teoretičnega znanja pridobilo uporabna orodja, ki bodo odprla nove možnosti za izvajanje dejavnosti in tako približale izkustva narave prebivalcem in obiskovalcem zavarovanih območji narave.
* **Investicije:** Vsa območja bodo izvedle investicije. Neposredni rezultat teh investicij pa bo izboljšano stanje na področju interpretacije narave na zaščitenih območjih, večje vključevanje različnih ciljnih skupin in povečane možnosti za trženje novih storitev v povezavi z interpretacijo narave v zavarovanih območjih narave.

**KORISTI ZA OBMOČJE – Neposredni rezultati pri LAS Posavje:** Partnerstvo na nivoju LAS Posavje sestavljajo 4 upravičenci: LAS Posavje, RRA Posavje, Občina Sevnica in JZ Kozjanski park (upravljalec Biosfernega območja Obsotelje in Kozjansko). Navedeni smo v projekt sodelovanja pristopili z zavedanjem, da je varovanje in ohranjanje narave ključno za naš vsakdan in za našo prihodnost, hkrati pa se zavedamo tudi, da je lahko ravno naša naravna dediščina tudi naša priložnost za rast in razvoj. Območje LAS Posavje se deloma nahaja v Biosfernem območju Obsotelje in Kozjansko, ki je bilo kot posebno območje varovane narave razglašeno leta 2010 s strani MAB Unesco. Program Man and Biosphere/ Človek in biosfera izpostavlja posebnost biosfernih območij, saj slednja vzpostavljajo pozitiven odnos in enakovredno partnerstvo med človekom in naravo. V biosfernih območjih zavarovana narava torej ni nujno pomembnejša od uravnoteženega gospodarskega razvoja. Prav zato so ta območja zanimiva in drugačna, prebivalcem pa ponujajo številne priložnosti. Unescovo priznanje nedvomno prinaša izjemno promocijsko prednost in prepoznavnost ter edinstven potencial, ki ga v Posavju zagotovo še nismo dovolj izkoristili.Z operacijo sodelovanja LAS Posavje sledi skupnemu povezovanju zavarovanih območij narave in 4 LAS, ohranjanju narave s prenosom dobrih praks, hkrati pa z investicijo in specifičnimi aktivnostmi na lastnem območju Lisce izkorišča edinstven naravni potencial regije. Pomembno je poudariti, da ta potencial izkoriščamo na ozaveščen način, saj s premišljeno izvedbo aktivnosti sami varujemo naravo, hkrati pa krepimo tudi zavedanje naših prebivalcev o pomenu varovanja okolja in narave – še posebno mladih, šolskih otrok, katerim je naložba (ureditev namestitvenih kapacitet Tončkovega doma na Lisci in vzpostavitev interpretacijske točke zavarovane narave) tudi prednostno namenjena. Prav tako bo operacija LAS Posavju prinesla nove možnosti za povezovanje ponudnikov in skupno trženje lokalnih proizvodov, z ogledi dobrih praks in implementacijo praktičnih rešitev pa bomo vsi skupaj poskrbeli za dragoceno izmenjavo znanj in izkušenj. Operacija krepi promocijo območja LAS Posavje in Biosfernega območja Obsotelje in Kozjansko. Namen operacije je varovati naravno dediščino ter vsaj delno na ozaveščen način izkoristiti obstoječ potencial območja - geografsko lego Lisce znotraj Biosfernega območja Obsotelje in Kozjansko) za:* trajnostni razvoj in trajnostno upravljanje z viri in naravno ter kulturno krajino
* krepitev perspektivne turistične dejavnosti in ponudbe v Posavju,
* ozaveščanje prebivalstva o pomenu varovanja okolja
* spodbujanje ekološkega, trajnostno naravnanega sadjarstva (kmetijstva)
* ohranjanje vitalnosti in privlačnosti podeželja ter povezovanje podeželja z urbanimi središči
* izboljšanje ekonomskega in socialnega položaja prebivalcev (nove možnosti zaposlovanja v perspektivnih dejavnostih in povezovanje ponudnikov lokalnih izdelkov)
* spodbujanje lokalno pridelane hrane, sonaravnega, zelenega turizma
* dvig kakovosti življenja prebivalcev
* promocijo območja LAS Posavje in Biosfernega območja Obsotelje in Kozjansko.

Operacija je inovativna na območju LAS Posavje, saj Posavje interpretacijske točke zavarovane narave še nima, hkrati pa so lahko nekatere zastavljene aktivnosti tudi prenosljive na druge slovenske regije in v tujino.**Opis investicijske ureditve interpretacijske točk v objektih - Tončkov dom na Lisci:** V sklopu investicijsko-vzdrževalnih del je na naslovu Podgorica 36, 8290 Sevnica predvidena preureditev prostorov v obstoječem objektu Tončkov dom, lociranem na parc. 5/31, 5/32, k.o. 1361- Podgorje. Predvidena je preureditev prostorov v etaži nadstropja. Objekt je v lastništvu Občine Sevnica in je lociran na Lisci – enem najvišjih vrhov Posavja, ki se ponaša z dolgoletno planinsko, turistično in športno tradicijo. Vrednost projekta za Občino Sevnica znaša 205.345,85 EUR, od navedenega zneska je zaprošena višina sofinanciranja 85.506,24 EUR 948 m visoka Lisca se nahaja znotraj biosfernega območja Kozjansko in Obsotelje in ima izjemen potencial za razvoj turizma, malega gospodarstva, dopolnilnih dejavnosti na kmetijah in podeželju ter za zaposlitvene možnosti v ožji in širši regiji. Lisco odlikujejo raznolike naravne danosti, primerne za izobraževalne namene. Ponaša se z raznovrstno botaniko, pestro favno (ogrožene vrste nevretenčarjev, posebni metulji, jelenjad, druge gozdne živali) ter daje zanimive in privlačne možnosti za raziskovanje na področju astronomije, zvezdoslovja in radioamaterstva. Na Lisci je bil na podlagi Pravilnika o določitvi in varstvu naravnih vrednot podeljen status naravne vrednote državnega pomena. Naravne vrednote obsegajo vso naravno dediščino na območju Republike Slovenije. Naravna vrednota je poleg redkega, dragocenega ali znamenitega naravnega pojava tudi drug vredni pojav, del žive ali nežive narave, naravno območje ali del naravnega območja, ekosistem, krajina ali oblikovana narava. To so geološki pojavi, minerali in fosili ter njihova nahajališča, površinski in podzemski kraški pojavi, podzemske jame, soteske in tesni ter drugi geomorfološki pojavi, ledeniki in oblike ledeniškega delovanja, izviri, slapovi, brzice, jezera, barja, potoki in reke z obrežji, morska obala, rastlinske in živalske vrste, njihovi izjemni osebki ter njihovi življenjski prostori, ekosistemi, krajina in oblikovana narava.Opis posegov obravnavane etaže: NADSTROPJE* odstranitev posameznih predelnih sten,
* demontaža/odstranitev dotrajanega stavbnega pohištva v vseh prostorih,
* zamenjava dotrajanega stavbnega pohištva v vseh prostorih;
* demontaža sanitarne opreme v celotni etaži;
* odstranitev finalnih tlakov v celotni etaži, razen lesenega tlaka v predelu stopnišča;
* izvedba lahkih predelnih sten deb. 15 cm,
* izvedba novih tlakov v celotni etaži, razen na stopnišču, kjer se les ustrezno obnovi,
* s preureditvijo posameznih prostorov se zagotovi 10 sob, od tega deset z možnostjo združitve; v šestih sobah se zagotovijo celostne sanitarije,  štirih sobah se uredijo skupne sanitarije, dostopne iz skupnega hodnika;
* izdelava novega stavbnega pohištva v celotni etaži;
* nova lesena balkonska ograja,
* predelava in posodobitev strojnih in elektro instalacij

S preureditvijo prostorov se v etaži formirajo prijazni prostori za namen uporabe objekta. Po posegih je predvideno kompletno očiščenje vseh vertikalnih in horizontalnih površin, tako v notranjosti kot tudi zunaj nje. Ključno je tudi to, da se bo z navedeno investicijo ustvarilo prihranke pri ogrevanju objekta, saj bo zamenjano tudi zunanje stavbno pohištvo. Z izvedbo investicije se ohranja in obnavlja Tončkov dom, priljubljena planinska, pohodniška in izletniška postojanka tik pod vrhom Lisce, s katerim bo možno nadaljevati in nadgraditi programsko dejavnost v in ob objektu. S programi, ki se že in se bodo tudi v prihodnje izvajali v Tončkovem domu se objekt vključuje v trajnostno rabo, ki je skladna s potencialom razvoja drugih programov in dejavnosti, npr. z izobraževalnimi dejavnostmi, z zelenim/trajnostnim turizmom, z ozaveščanjem o pomenu varovanja in ohranjanja narave, itd.**HORIZONTALNI CILJI EVROPSKE UNIJE**

|  |  |
| --- | --- |
| **Horizontalni cilj** | **Prispevek operacije**  |
| **Inovacije** | **Posredna inovativnost** operacije se kaže že v samem pristopu k pripravi ioperacije, saj smo se povezali **štirje LAS-i, pet občin ter dva zavoda, skupaj 11 partnerjev** z namenom spodbujanja in ohranjanja narave v zavarovanih območjih narave. **Neposredna inovativnost se kaže v aktivnostih, ki še niso bile izvedene na ravni vseh štirih LAS**:1. **Nov program/itinerarij (4):** izdelani bodo tematsko zasnovani (1) program interpretacije naravne dediščine za odrasle/starejše, (2)program interpretacije naravne dediščine za ženske in (3,4) itinerarja, ki se naslanjata na slovensko nesnovno dediščino v povezavi z naravo, ki bo posebej namenjen mladim. Vsi bodo tudi pilotno izvedeni in evalvirani, kar daje dodano vrednost končnemu izdelku. Na novo bo vzpostavljen program Festival Aktivna Bela, ki bo na zaščiten območju narave spodbujal rekreativne dejavnosti in aktivno preživljanje prostega časa.
2. **Nova ponudba:** vzpostavitev mreže centrov & točk interpretacije naravne dediščine (infrastrukturne ureditve), ki jih na posameznem LAS-u še ni vzpostavljenih, hkrati pa tvorijo potencial za razvoj novih storitev/programov znotraj njih.
3. **Novi načini obravnavanja vprašanj v lokalnem kontekstu:** vzpostavitev načrta interpretacije narave zavarovanih območij, ki bo vzpostavljen skozi skupne aktivnosti vseh vključenih LAS, pomeni nov način obravnave vprašanj na področju ohranjanja narave tako v lokalnem kot širšem kontekstu.
 |
| **Blaženje podnebnih sprememb in prilagajanje nanje** | Operacija **neposredno prispeva** k horizontalnemu cilju, saj spodbuja ohranjanje biodiverzitete; samo Unesco poimenovanje in zavarovanje območje narave za območje pomeni zavezo k trajnostnemu upravljanju narave/okolja. Hkrati pa z naložbenimi vlaganji vsi LASi **sledimo načelom OVE in URE pri izvajanju postopkov (zeleno javno naročanje), URE pri uporabi materialov (LED svetila, naravni materiali).** **Operacija izkazuje neposreden pozitiven vpliv s:**1. spodbujanjem sajenja in uporabe avtohtonih sadnih dreves, sort sadnih vrst odpornih na bolezni, prilagojene na naše klimatske razmere oz. primerne za ekološko pridelavo. Ta pristop bomo spodbujali z delitvijo sadik avtohtonih sort jablan.
2. **Uporabo obnovljivih virov energije** – pri naložbenih ureditvah bomo sledili načelom UVE in uporabljali OVE.
3. **Ohranjanje biodiverzitete** s spodbujanjem sajenja avtohtonih sadnih sort, naložbenimi ureditvami znotraj posameznega LAS in razvojem novih programov/itinerarjev.
 |
| **Okolje in okoljska trajnost** | Operacija **neposredno prispeva k doseganju horizontalnega cilja**, saj vsi LASi uveljavljajo naložbo (ureditev interpretacijskih centrov/točk), ki spodbujajo ohranjanje biotske raznovrstnosti, ohranjanje naravne dediščine in kulturne krajine zavarovanih območij narave. Predstavitve pomena zavarovanih območij v javnosti na prireditvah in izvedenih delavnicah bodo **dvignile zavest o okoljski trajnosti pri deležnikih in ranljivih ciljnih skupinah znotraj posameznega območja in širše.** **Operacija ima neposreden prispevek k okoljski trajnosti z:**1. **Ohranjanje biotske raznovrstnosti**: rdeča nit projekta so zavarovana območja narave, ki vključujejo konkretne naložbene ureditve ter izmenjave in implementacije dobrih praks.
2. **Povezovanjem zavarovanih območij narave v Sloveniji**.
3. **Spodbujanjem ohranjanja naravne dediščine in kulturne krajine** preko spodbujanja sajenja avtohtonih sadnih sort dreves in naložbenih ureditev.
 |
| **Enakost med spoloma in nediskriminacija ter socialna vzdržnost** | Operacija aktivno vključuje različne ciljne skupine. Aktivnosti in rezultati operacije so namenjeni vsem, ki imajo željo po vključevanju, ne glede na spol. **Operacija na ravni vsakega LAS vključuje vsaj TRI ranljive ciljne skupine, opredeljene v SLR.** LAS Posavje vključuje starejše, mlade in ženske. Pomembno je, da smo aktivnosti zasnovali tako, da bodo ranljive ciljne skupine neposredno vključene v aktivnosti operacije (primer: pilotni modeli izvajanja programov/ itinerarijev, ki bodo z zunanjim strokovnjakom zasnovani in izvedeni prav za posamezno ranljivo skupino). |

 |

1. **Cilji in kazalniki**

| Cilj | Kazalnik | Število |
| --- | --- | --- |
| Cilj 1.1: Ustvariti kakovostna delovna mesta |  | Št. novo ustvarjenih delovnih mest |  |
| Št. usposobljenih nosilcev dejavnosti |  |
| Cilj 1.2: Krepiti pogoje za rast malih ponudnikov v perspektivnih dejavnostih |  | Št. novih produktov ali storitev |  |
| Št. novo ustanovljenih podjetij |  |
| Št. usposobljenih nosilcev dejavnosti |  |
| Št. vzpostavljenih partnerstev |  |
| Cilj 2.1: Aktivirati potenciale za revitalizacijo podeželja | x | Št. novih programov ali storitev | 1 |
| Št. vključenih proizvajalcev |  |
| Št. vključenih prebivalcev | 10 |
| Cilj 3.1: Izboljšati stanje okolja za večjo kakovost življenja in dela  |  | Št. vključenih v aktivnosti ozaveščanja |  |
| Št. izvedenih ukrepov  |  |
| Št. novih okoljskih rešitev |  |
| Cilj 3.2: Ohranjanje narave in biotske raznovrstnosti za trajnostni razvoj območja LAS | x | Št. izvedenih ukrepov |  |
| Št. novih vsebin in programov | 1 |
| Št. vključenih v aktivnosti ozaveščanja | 80 |
| Cilj 4.1: Izboljšati pogoje za vključenost ranljivih ciljnih skupin v družbo  | x | Št. izboljšanih ali novih programov | 2 |
| Št. vključenih iz ranljivih skupin | 290 |
| Št. vzpostavljenih partnerstev |  |
| Cilj 4.2: Krepitev zdravega življenjskega sloga prebivalcev |  | Št. neposredno vključenih v nove programe |  |
| Št. novih ali izboljšanih programov |  |